
Kasutusloa andmine (Jõe tn1, Jõe tn3, Sadama tee, Sadamatee 9)
1. ASJAOLUD JA MENETLUSE KÄIK

03.08.2016 laekus Narva Linnavalitsusele läbivaatamiseks Jõe tn 1, Jõe tn 3, Sadama tee ja Sadama tee 9 kindlustatud nõlvale ja rajatud sademevee kanalisatsiooni kasutusloa taotlus koos ehitusdokumentatsiooniga (linnavalitsuse dokumendiregistris nr 7599).

Esitatud dokumentatsioonis on avastatud rida puuduseid, millest on 16.08.2016 meilitsi teatatud taotleja esindajale.

17.08.2016 ehitisregistri  e-keskkonnas, koduleht www.ehr.ee, on genereeritud kasutusloa eelnõu nr 1612371/04733,  menetluse nr 72601, ning suunatud linnamajandusosakonnale kooskõlastamiseks.
Ehitusseadustiku § 130 lõike 2 punkti 2 kohaselt 12.08.2016 toimus ehitiste nõuetele vastavuse kontrollimine. Kontrollimisele kaasati ehitusettevõtja, omanikujärelevalve ning projektijuhi esindajad. Ehitusseadustiku § 130 lõike 2 punkti 2 kohase kontrolli kohta on 12.08.2016 koostatud akt, milles ehitise ülevaatuseks kaasatud isikud avaldavad oma arvamust ehitise kohta kasutusloa andmiseks. Akt on haldusmenetluse § 16 lg 1 kohaselt menetluse kiiruse ja ökonoomia huvides edastatud taotlejale kaasatud ülevaatuseks isikutelt arvamuste saamiseks. 

09.09.2016 on esitatud korrektselt vormistatud nõlva koos sademevee kanalisatsiooniga teostusmõõdistuse joonis.

Ehitise nõuete vastavuse kontrollimisel on avastatud, et:

· nõlva keskel piki killustikust ehitatud teenindusteed dreenikraav on pealt täies laiuses kaetud haljastusega, mis ei vasta ehitusprojektis kavandatud lahendusele. Ehitusettevõtja esindaja kirjalikult teatas sellest projekteerijale, kes kirjalikult kiitis heaks nimetatud ehitusprojekti muudatuse (linnavalitsuse dokumendiregistris nr 7599);
· nõlva alumises osas on kohati selgelt näha kasvupinnase erosiooni. Kuna 2016. aasta suve jooksul keskmine sademevete tase ületas keskmise 141% võrra (andmed on võetud ilmateenistuse kokkuvõtetest, aadressil www.ilmateenistus.ee), värskelt paigaldatud haljasala kiht ei ole jõudnud tugevneda ja erosiooni maht on ebaoluline, on  otsustatud parandada tekkinud erosioonikohad 2017. a kevadel garantiitööde käigus.
29.08.2016 on tagastatud ehitise nõuetele vastavuse kontrollimise akt. Kõik kaasatud isikud hindasid kindlustatud nõlva ja rajatud sademevee kanalisatsiooni vastavaks nõuetele. Ehitiste nõuetele vastavuse kontrollimise aktil kinnitasid oma allkirjadega, et ehitusseadustiku §is 55 loetletud põhjused kasutuslubade väljastamisest keeldumiseks puuduvad.

Seega Jõe tn 1, Jõe tn 3, Sadama tee, Sadamatee 9 kindlustatud nõlvale ja rajatud sademevee kanalisatsioonile võib väljastada kasutusluba. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.  Ehitusseadustiku § 54 lg 3 punkti 3 kohaselt kasutusloa kõrvaltingimusena võib eelkõige sätestada pädeva isiku arvamuse tellimise vajaduse ehitise nõuetele vastavuse tuvastamiseks.
2.3.
Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.  OTSUS

3.1.
Väljastada Jõe tn 1, Jõe tn 3, Sadama tee, Sadamatee 9 kindlustatud nõlvale ja rajatud sademevee kanalisatsioonile kasutusluba. 

3.2.
Kohustada ehitustööde tellijat 2017. aasta kevadel, pärast talvise lume sulamist, teha kindlaks nõlva kasvupinnase erosiooni mahusuurenemise tendentsi. Lähtudes erosiooni mahu suurusest vajadusel korraldada erosiooni tekkimise põhjuse uurimise või paranduse garantiitööde tähtajaks 01.06.2017. 
4. RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

